CELEX: 32012D0122
Language: da
Date: 2012-02-27 00:00:00
Title: Rådets afgørelse 2012/122/FUSP af 27. februar 2012 om ændring af afgørelse 2011/782/FUSP om restriktive foranstaltninger over for Syrien

28.2.2012   
            
            
               DA
            
            
               Den Europæiske Unions Tidende
            
            
               L 54/14
            
         RÅDETS AFGØRELSE 2012/122/FUSP
   af 27. februar 2012
   om ændring af afgørelse 2011/782/FUSP om restriktive foranstaltninger over for Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:
   
               (1)
            
            
               Den 1. december 2011 vedtog Rådet afgørelse 2011/782/FUSP (1).
            
         
               (2)
            
            
               Den 23. januar 2012 gav Rådet på ny udtryk for sin dybe bekymring over den forværrede situation i Syrien og navnlig de omfattende og systematiske krænkelser af menneskerettighederne. I overensstemmelse med Det Europæiske Råds erklæring af 23. oktober 2011 bekræftede Rådet også, at Unionen vil fortsætte sin politik med at indføre yderligere foranstaltninger mod regimet, så længe undertrykkelsen fortsætter.
            
         
               (3)
            
            
               I denne forbindelse bør der indføres restriktive foranstaltninger over for Syriens centralbank.
            
         
               (4)
            
            
               Desuden bør salg, køb, transport eller mæglervirksomhed vedrørende guld, ædle metaller og diamanter til, fra eller på vegne af Syriens regering forbydes.
            
         
               (5)
            
            
               Herudover bør adgangen til medlemsstaternes lufthavne for fragtflyvninger, der gennemføres af syriske befordrere, forbydes.
            
         
               (6)
            
            
               Der bør desuden opføres yderligere personer på listen over personer og enheder, der er omfattet af restriktive foranstaltninger, som findes i bilag I til afgørelse 2011/782/FUSP.
            
         
               (7)
            
            
               Der er dog ikke længere grundlag for at bevare en person på listen over personer og enheder, der er omfattet af restriktive foranstaltninger, som findes i bilag I til afgørelse 2011/782/FUSP.
            
         
               (8)
            
            
               Afgørelse 2011/782/FUSP bør ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I afgørelse 2011/782/FUSP foretages følgende ændringer:
   
               1)
            
            
               Følgende artikel indsættes:
               »Artikel 8a
               Direkte eller indirekte salg, køb, transport eller mæglervirksomhed vedrørende guld og ædle metaller samt diamanter til, fra eller på vegne af Syriens regering, dens offentlige organer, selskaber og agenturer, Syriens centralbank såvel som til, fra eller på vegne af personer og enheder, der handler på deres vegne eller efter deres anvisninger, eller enheder, der ejes og kontrolleres af dem, er forbudt.
               Unionen træffer de nødvendige foranstaltninger til at fastlægge, hvilke produkter der skal være omfattet af denne bestemmelse.«
            
         
               2)
            
            
               Følgende kapitel indsættes:
               »KAPITEL 2a
               
                  TRANSPORTSEKTOREN
               
               Artikel 17a
               Medlemsstaterne træffer i overensstemmelse med deres nationale lovgivning og i overensstemmelse med folkeretten, navnlig relevante internationale aftaler om civil luftfart, de nødvendige foranstaltninger til at hindre alle fragtflyvninger, der gennemføres af syriske befordrere, i at få adgang til lufthavne under deres jurisdiktion, bortset fra blandede passager- og fragtflyvninger.«
            
         
               3)
            
            
               I artikel 19 tilføjes følgende stykker:
               »8.   Stk. 1 og 2 finder ikke anvendelse på en overførsel foretaget af eller via Syriens centralbank af pengemidler eller økonomiske ressourcer, som er modtaget eller indefrosset efter datoen for dens udpegelse, eller på en overførsel af pengemidler eller økonomiske ressourcer til eller via Syriens centralbank efter datoen for dens udpegelse, når den pågældende overførsel har forbindelse til en betaling foretaget af en ikke-udpeget finansiel institution, der er forfalden i henhold til en specifik handelskontrakt, forudsat at den relevante medlemsstat har konstateret i det konkrete tilfælde, at betalingen ikke er direkte eller indirekte modtaget af en person eller enhed, der er udpeget i henhold til stk. 1.
               9.   Stk. 1 finder ikke anvendelse på en overførsel foretaget af eller via Syriens centralbank af indefrosne pengemidler eller økonomiske ressourcer, når formålet med den pågældende overførsel er at yde likviditet til finansielle institutioner under medlemsstaternes jurisdiktion til finansiering af handel, forudsat at overførslen er blevet godkendt af den relevante medlemsstat.«
            
         Artikel 2
   De personer og enheder, der er opført på listen i bilag I til denne afgørelse, tilføjes listen i bilag I til afgørelse 2011/782/FUSP.
   Artikel 3
   Den person, der er opført på listen i bilag II til denne afgørelse, skal fjernes fra listen i bilag I til afgørelse 2011/782/FUSP.
   Artikel 4
   Denne afgørelse træder i kraft på datoen for vedtagelsen.
   
      Udfærdiget i Bruxelles, den 27. februar 2012.
      
         
            På Rådets vegne
         
         C. ASHTON
         
            Formand
         
      
   
   
      (1)  EUT L 319 af 2.12.2011, s. 56.
   
      BILAG I
      
         De personer og den enhed, der er omhandlet i artikel 2
      
      
                   
               
               
                  Navn
               
               
                  Identificerende oplysninger
               
               
                  Begrundelse
               
               
                  Opført på listen den
               
            
                  1.
               
               
                  Central Bank of Syria
               
               
                  Syrien, Damaskus, Sabah Bahrat Square
                  Postadresse:
                  
                              Altjreda al Maghrebeh square, Damaskus,
                           
                        
                              Den Syriske Arabiske Republik,
                           
                        
                              P.O.Box: 2254
                           
                        
               
                  Bidrager til finansieringen af regimet.
               
               
                  27.2.2012
               
            
                  2.
               
               
                  Al –Halqi, Dr. Wael Nader
               
               
                  Født i Daraaprovinsen, 1964
               
               
                  Sundhedsminister.
                  Hospitaler blev under hans ansvar beordret til at nægte demonstranter behandling.
               
               
                  27.2.2012
               
            
                  3.
               
               
                  Azzam, Mansour Fadlallah
               
               
                  Født i Sweidaprovinsen, 1960
               
               
                  Minister for præsidentielle anliggender
                  Rådgiver for præsidenten.
               
               
                  27.2.2012
               
            
                  4.
               
               
                  Sabouni, Dr. Emad Abdul-Ghani
               
               
                  Født i Damaskus, 1964
               
               
                  Minister for kommunikation og teknologi.
                  Der er under hans ansvar lagt alvorlige hindringer i vejen for den frie adgang til medierne.
               
               
                  27.2.2012
               
            
                  5.
               
               
                  Allaw, Sufian
               
               
                  Født i al-Bukamal, Deir Ezzor, 1944
               
               
                  Minister for råolie og mineralressourcer.
                  Ansvarlig for olie- og mineralpolitikker, der er en betydelig finansieringskilde til støtte for regimet.
               
               
                  27.2.2012
               
            
                  6.
               
               
                  Slakho, Dr. Adnan
               
               
                  Født i Damaskus, 1955
               
               
                  Industriminister.
                  Ansvarlig den økonomiske politik og den industripolitik, der stiller ressourcer til rådighed for regimet og støtter det.
               
               
                  27.2.2012
               
            
                  7.
               
               
                  Al-Rashed, Dr. Saleh
               
               
                  Født i Aleppoprovinsen, 1964
               
               
                  Uddannelsesminister.
                  Skoler anvendes under hans ansvar som midlertidige fængsler.
               
               
                  27.2.2012
               
            
                  8.
               
               
                  Abbas, Dr. Fayssal
               
               
                  Født i Hamaprovinsen, 1955
               
               
                  Transportminister.
                  Der ydes under hans ansvar logistisk støtte til undertrykkelsen.
               
               
                  27.2.2012
               
            
   
      BILAG II
      
         Person, der er omhandlet i artikel 3
      
      
                  52.
               
               
                  Emad Ghraiwati